b'\n_START_ARTICLE_\nBruno L\xc3\xbcdke\n_START_SECTION_\nNuoruus\n_START_PARAGRAPH_\nBruno k\xc3\xa4vi vuosina 1914\xe2\x80\x931919 K\xc3\xb6penickiss\xc3\xa4 paikallista koulua, jossa pian huomattiin h\xc3\xa4nell\xc3\xa4 olevan vaikeuksia pysy\xc3\xa4 muiden lasten mukana oppimisessa. H\xc3\xa4n ei onnistunut p\xc3\xa4\xc3\xa4sem\xc3\xa4\xc3\xa4n kuudennelle luokalle, joten h\xc3\xa4net l\xc3\xa4hetettiin oppimisvaikeuksista k\xc3\xa4rsiville lapsille tarkoitettuun kouluun. T\xc3\xa4m\xc3\xa4n "apukoulun" j\xc3\xa4lkeen vuosina Bruno ty\xc3\xb6skenteli 1922\xe2\x80\x931939 vanhempiensa omistamassa pesulassa. Is\xc3\xa4n menehdytty\xc3\xa4 kurkkusy\xc3\xb6p\xc3\xa4\xc3\xa4n vuonna 1937 Bruno sai vastuulleen hevosk\xc3\xa4rryt, joilla h\xc3\xa4n jakoi pyykit asiakkaille._NEWLINE_El\xc3\xa4inten kiduttaminen alkoi jo hyvin nuorella i\xc3\xa4ll\xc3\xa4. Brunoa syytettiin muun muassa hevosensa liiallisesta piiskaamisesta, jonka seurauksena h\xc3\xa4nelle tehtiin mielentilatutkimus, jotta saataisiin selville h\xc3\xa4nen soveltuvuutensa hevosk\xc3\xa4rryjen kuljettajaksi. Tutkimuksessa selvisi Brunon olevan fyysisesti terve, mutta henkisesti syntym\xc3\xa4st\xc3\xa4 saakka j\xc3\xa4lkeenj\xc3\xa4\xc3\xa4nyt. H\xc3\xa4n ei osannut kirjoittaa, laskea eik\xc3\xa4 suorittaa helppoja p\xc3\xa4\xc3\xa4ttelyteht\xc3\xa4vi\xc3\xa4. H\xc3\xa4net todettiin kuitenkin soveltuvaksi hevosk\xc3\xa4rryjen kuljettajaksi._NEWLINE_Tutkijat eiv\xc3\xa4t ole p\xc3\xa4\xc3\xa4sseet t\xc3\xa4yteen yhteisymm\xc3\xa4rrykseen siit\xc3\xa4, mink\xc3\xa4 ik\xc3\xa4isen\xc3\xa4 L\xc3\xbcdke aloitti sadistiset tekonsa naisia kohtaan, mutta yleisen k\xc3\xa4sityksen mukaan vuoteen 1920 menness\xc3\xa4 L\xc3\xbcdke oli murhannut jo useita ihmisi\xc3\xa4. Heinrich Himmler m\xc3\xa4\xc3\xa4r\xc3\xa4si L\xc3\xbcdken steriloitavaksi er\xc3\xa4\xc3\xa4n raiskaustapauksen j\xc3\xa4lkeen, mutta toimenpide ei est\xc3\xa4nyt h\xc3\xa4nen haluaan teurastaa naisia.\n_START_SECTION_\nPid\xc3\xa4tys\n_START_PARAGRAPH_\nVuonna 1943 L\xc3\xbcdken teot saatiin loppumaan viimein pys\xc3\xa4ytettiin. Mets\xc3\xa4st\xc3\xa4 Berliinin ulkopuolelta oli l\xc3\xb6ydetty nainen kuristettuna. Nainen oli Frieda Rosner, 51 (joidenkin l\xc3\xa4hteiden mukaan 59). Rikosetsiv\xc3\xa4 Franz aloitti tapauksen tutkimukset l\xc3\xa4hist\xc3\xb6ll\xc3\xa4 sijaitsevan K\xc3\xb6penickin kaupungin tunnetuista rikollisista, joista yksi oli Bruno L\xc3\xbcdke. Poliisin kysyess\xc3\xa4 L\xc3\xbcdkelt\xc3\xa4, oliko h\xc3\xa4n vastuussa Frieda Rosnerin murhasta, h\xc3\xa4n hy\xc3\xb6kk\xc3\xa4si kuulustelijoidensa kimppuun. Poliisien taltuttaessaa L\xc3\xbcdkea, h\xc3\xa4n tunnusti murhan ilmoittaen samalla, ett\xc3\xa4 pyk\xc3\xa4l\xc3\xa4n 51 (psyykkisesti vajaita koskeva laki) mukaan h\xc3\xa4n ei ollut vastuussa teoista. P\xc3\xa4\xc3\xa4sty\xc3\xa4\xc3\xa4n puheen alkuun h\xc3\xa4n tunnusti kaiken kaikkiaan 85 murhaa alkaen vuodesta 1928._NEWLINE_Osa L\xc3\xbcdken uhreista oli ry\xc3\xb6stetty, mutta L\xc3\xbcdke v\xc3\xa4itti murhien p\xc3\xa4\xc3\xa4syyksi raiskausta. Brunon uhreista l\xc3\xa4hes kaikki oli raiskattu joko ennen tai j\xc3\xa4lkeen murhan, yleens\xc3\xa4 j\xc3\xa4lkeen._NEWLINE_Rikosetsiv\xc3\xa4 Franz tutki L\xc3\xbcdken tunnustamia murhia yli vuoden ja vakuuttui siit\xc3\xa4, ett\xc3\xa4 syytetty oli vastuussa useista murhista. My\xc3\xb6hemmin on esitetty arvostelua siit\xc3\xa4, ett\xc3\xa4 poliisin oli helppo panna syyt monista selvitt\xc3\xa4m\xc3\xa4tt\xc3\xb6mist\xc3\xa4 rikoksista L\xc3\xbcdken niskaan ja parantaa siten omaa mainettaan. Olihan n\xc3\xb6yryytt\xc3\xa4v\xc3\xa4\xc3\xa4, ett\xc3\xa4 L\xc3\xbcdken tunnustamista murhista oli jo aiemmin pid\xc3\xa4tetty monia siis syytt\xc3\xb6mi\xc3\xa4 miehi\xc3\xa4._NEWLINE_L\xc3\xbcdke todettiin mielenvikaiseksi, ja koska lain 51 puitteissa h\xc3\xa4nt\xc3\xa4 ei voitu tuomita rikkeist\xc3\xa4\xc3\xa4n vankilaan, h\xc3\xa4n joutui Wienin sairaalaan l\xc3\xa4\xc3\xa4ketieteellisi\xc3\xa4 kokeita varten. Bruno kuoli 1944 er\xc3\xa4\xc3\xa4n l\xc3\xa4\xc3\xa4ketieteellisen kokeen yhteydess\xc3\xa4.\n_START_SECTION_\nMuuta\n_START_PARAGRAPH_\nOutoa oli, ettei rikoksissa n\xc3\xa4ytt\xc3\xa4nyt olevan mit\xc3\xa4\xc3\xa4n toimintatapojen, motiivien tai tekojen ominaispiirteiden yht\xc3\xa4l\xc3\xa4isyyksi\xc3\xa4. Yht\xc3\xa4\xc3\xa4n sormenj\xc3\xa4lke\xc3\xa4 ei l\xc3\xb6ytynyt, eik\xc3\xa4 yht\xc3\xa4\xc3\xa4n todistetta L\xc3\xbcdkea vastaan koskaan esitetty. Useiden todistajien mukaan L\xc3\xbcdkess\xc3\xa4 n\xc3\xa4kyi my\xc3\xb6s pid\xc3\xa4tyksen j\xc3\xa4lkeen selvi\xc3\xa4 merkkej\xc3\xa4 fyysisest\xc3\xa4 v\xc3\xa4kivallasta, ja h\xc3\xa4nen kerrotaan sanoneen "he tappavat minut jos en tunnusta"._NEWLINE_Hollantilainen entinen poliisip\xc3\xa4\xc3\xa4llikk\xc3\xb6 Blaauw kiinnostui tapauksesta ja alkoi tutkia alkuper\xc3\xa4isi\xc3\xa4 poliisiraportteja. H\xc3\xa4nest\xc3\xa4 raportit olivat tuloksettomia, ep\xc3\xa4johdonmukaisia ja ep\xc3\xa4selvi\xc3\xa4. H\xc3\xa4n my\xc3\xb6s suhtautui ep\xc3\xa4uskoisesti siihen, ett\xc3\xa4 puoliksi lukutaidoton, joka kerran j\xc3\xa4i kiinni kanan varastamisesta, pystyisi v\xc3\xa4lttelem\xc3\xa4\xc3\xa4n virkavaltaa l\xc3\xa4hes 20 vuotta, saatikka selviytym\xc3\xa4\xc3\xa4n murhasta._NEWLINE_Monet uskovat L\xc3\xbcdken joutuneen kunnianhimoisen rikosetsiv\xc3\xa4 Franzin, raskaasti silm\xc3\xa4ll\xc3\xa4pidetyn rikospoliisin ja natsivaltuuston lavastamaksi, n\xc3\xa4ill\xc3\xa4 tahoilla kun oli tunnetusti hyvin v\xc3\xa4h\xc3\xa4n k\xc3\xa4rsiv\xc3\xa4llisyytt\xc3\xa4 henkisesti kehitysvammaisia ihmisi\xc3\xa4 kohtaan._NEWLINE_Sodanj\xc3\xa4lkeinen elokuva Nachts, wenn der Teufel kam vahvisti L\xc3\xbcdken maineen yhten\xc3\xa4 Saksan pahimmista sarjamurhaajista. Saksan sis\xc3\xa4isten toimien osaston j\xc3\xa4senten yritykset uudelleen aloitetuissa tutkimuksissa eiv\xc3\xa4t paljastaneet uusia tuloksia. Totuus murhista on yh\xc3\xa4 selvitt\xc3\xa4m\xc3\xa4tt\xc3\xa4.'